CELEX: 52008PC0314
Language: lt
Date: 2008-05-23
Title: Pasiūlymas Tarybos reglamentas kuriuo iš dalies keičiamas Reglamentas (EB) Nr. 834/2007 dėl ekologinės gamybos ir ekologiškų produktų ženklinimo

Svarbus teisinis pranešimas

|

52008PC0314

Pasiūlymas Tarybos reglamentas kuriuo iš dalies keičiamas Reglamentas (EB) Nr. 834/2007 dėl ekologinės gamybos ir ekologiškų produktų ženklinimo  /* KOM/2008/0314 galutinis - CNS 2008/0097 */  

	[pic] | EUROPOS BENDRIJŲ KOMISIJA |Briuselis, 2008.5.23KOM(2008) 314 galutinis2008/0097 (CNS)PasiūlymasTARYBOS REGLAMENTASkuriuo iš dalies keičiamas Reglamentas (EB) Nr. 834/2007 dėl ekologinės gamybos ir ekologiškų produktų ženklinimo(pateikta Komisijos)AIŠKINAMASIS MEMORANDUMAS1. PASIūLYMO APLINKYBėSTarybos reglamentas (EB) Nr. 834/2007 dėl ekologinės gamybos ir ekologiškų produktų ženklinimo bus taikomas nuo 2009 m. sausio 1 d. Pagal to reglamento 24 straipsnio 1 dalies b punktą nuo tos dienos bus privaloma fasuotus ekologiškus produktus žymėti ES logotipu. Iki tos dienos naudoti Bendrijos logotipą neprivaloma.Šio pasiūlymo tikslas – atidėti privalomą ES logotipo naudojimą, kol bus sukurtas naujasis logotipas.Tuo būdu būtų išvengta:-  vartotojų klaidinimo, susijusio su tuo, kad per trumpą laikotarpį būtų pakeisti keli ES logotipai,-  papildomos finansinės naštos veiklos vykdytojams, kurie per labai trumpą laiką turėtų pakeisti pakuotes ir atspausdintą medžiagą.Pasiūlymo pateikimo priežastis:Sukurti naują ES logotipą reikia, nes paaiškėjo, kad dabartinis Tarybos reglamento (EEB) Nr. 2092/91 V priede numatytas ES ekologiškų produktų logotipas yra painiojamas su kitais logotipais, pavyzdžiui, Komisijos reglamentuose (EB) Nr. 1898/2006 ir (EB) Nr. 1216/2007 numatytais ES kokybiškų produktų logotipais (SGN, SKVN ir GTG).Siekiant tinkamai informuoti vartotojus, svarbu užtikrinti informatyvų ženklinimą naudojant išsiskiriantį ir patrauklų ES logotipą, kuriuo būtų ženklinama ekologinė produkcija ir aiškiai nurodomi produktai.Kad naujasis ES logotipas būtų pripažintas, jį kuriant reikėtų įtraukti visuomenę. Tuo tikslu bus paskelbtas viešasis konkursas per 2008 m. liepos mėn. pradedamą ekologinio ūkininkavimo viešinimo kampaniją.Šią kampaniją numatyta vykdyti trejus metus, per kuriuos galima surengti viešąjį Europos internetinį konkursą ir priimti sprendimą. Tai reiškia, kad privalomą ES logotipo naudojimą reikia atidėti iki 2010 m. vidurio.2. KONSULTACIJOS SU SUINTERESUOTOSIOMIS šALIMIS IR POVEIKIO VERTINIMASPirmiausia buvo diskutuota su valstybėmis narėmis ir suinteresuotosiomis šalimis dėl naujo logotipo kūrimo. Nutarta surengti viešas konsultacijas ir, jei įmanoma, logotipe vengti teksto.3. TEISINIAI DALYKAIĮ Reglamento (EB) Nr. 834/2007 42 straipsnį įterpiama papildoma pastraipa, kuria nurodoma, kad reglamento 24 straipsnio 1 dalies b ir c punktai bus taikomi nuo 2010 m. liepos 1 d.Teisinis pagrindas: Europos bendrijos steigimo sutarties 37 straipsnio 2 dalis.Pasiūlymas atitinka proporcingumo principą.4. KITAŠis pasiūlymas poveikio ES biudžetui neturi.Apskritai šiuo glaustu pasiūlymu būtų užtikrintas didesnis aiškumas visame Europos ekologinės gamybos sektoriuje.2008/0097 (CNS)PasiūlymasTARYBOS REGLAMENTASkuriuo iš dalies keičiamas Reglamentas (EB) Nr. 834/2007 dėl ekologinės gamybos ir ekologiškų produktų ženklinimoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 37 straipsnio 2 dalį,atsižvelgdama į Komisijos pasiūlymą,atsižvelgdama į Europos Parlamento nuomonę[1],kadangi:1.  Tarybos reglamentu (EB) Nr. 834/2007[2] numatytos privalomų nuorodų, kurios turi būti pateikiamos ant ekologiškų produktų, taisyklės; viena iš tokių nuorodų – pagal to reglamento 24 straipsnio 1 dalies b punktą nuo 2009 m. sausio 1 d. fasuotą maistą žymėti Bendrijos logotipu.2.  Paaiškėjo, kad 1991 m. birželio 24 d. Tarybos reglamento (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų[3], iš dalies pakeisto Komisijos reglamentu (EB) Nr. 331/2000[4], V priede numatytas Bendrijos logotipas gali būti painiojamas su kitais 2006 m. gruodžio 14 d. Komisijos reglamente (EB) Nr. 1898/2006, nustatančiame išsamias Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos įgyvendinimo taisykles[5], numatytais saugomų geografinių nuorodų bei saugomų kilmės vietos nuorodų logotipais ir su 2007 m. spalio 18 d. Komisijos reglamente (EB) Nr. 1216/2007, nustatančiame išsamias Tarybos reglamento (EB) Nr. 509/2006 dėl žemės ūkio produktų ir maisto produktų kaip garantuotų tradicinių gaminių įgyvendinimo taisykles[6], apibrėžtų garantuotų tradicinių gaminių logotipu.3.  Siekiant tinkamai informuoti vartotojus, svarbu užtikrinti informatyvų ženklinimą naudojant išsiskiriantį ir patrauklų ES logotipą, kuriuo būtų ženklinama ekologinė produkcija ir aiškiai nurodomi produktai. Tokiam Bendrijos logotipui sukurti ir su juo supažindinti visuomenę reikia laiko.4.  Kad būtų išvengta nereikalingos finansinės ir organizacinės naštos veiklos vykdytojams, privalomą Bendrijos logotipo naudojimą reikėtų atidėti, kol bus sukurtas naujasis Bendrijos logotipas. Šiuo sprendimu veiklos vykdytojams nedraudžiama savanoriškai naudoti dabartinį Tarybos reglamento (EEB) Nr. 2092/91 V priede apibrėžtą logotipą.5.  Todėl Reglamentas (EB) Nr. 834/2007 turėtų būti atitinkamai iš dalies pakeistas,PRIĖMĖ ŠĮ REGLAMENTĄ:1 straipsnisReglamento (EB) Nr. 834/2007 42 straipsnis papildomas šia ketvirta pastraipa:„Tačiau 24 straipsnio 1 dalies b ir c punktai taikomi nuo 2010 m. liepos 1 d.“2 straipsnisŠis reglamentas įsigalioja septintą dieną po jo paskelbimo Europos Sąjungos oficialiajame leidinyje .Šis reglamentas privalomas visas ir tiesiogiai taikomas visose valstybėse narėse.Priimta BriuselyjeTarybos varduPirmininkas [1] 2008 m. XXX nuomonė (dar nepaskelbta Oficialiajame leidinyje).[2] OL L 189, 2007 7 20, p. 1.[3] OL L 198, 1991 7 22, p. 1. Reglamentas su paskutiniais pakeitimais, padarytais Komisijos reglamentu (EB) Nr. 123/2008, OL L 38, 2008 2 13, p. 3.[4] OL L 48, 2000 2 19, p. 1.[5] OL L 369, 2006 12 23, p. 1.[6] OL L 275, 2007 10 19, p. 3.